Ritratti: Miguela Xuereb .td_uid_2_6130669cd429a_rand.td-a-rec-img{text-align:left}.td_uid_2_6130669cd429a_rand.td-a-rec-img img{margin:0 auto 0 0} Mark Camilleri, l-eks Kap tal-Kunsill Nazzjonali tal-Ktieb, qal li f'Malta qatt ma kien hawn Prim Ministru "vojt" u "inkompetenti" daqs Robert Abela. L-eks delegat u membru tal-Partit Laburista kiteb fuq Facebook li issa li m'għadux jaħdem fl-eżekuttiv tal-Gvern, jista' jgħid dak li jaħseb fuq il-Prim Ministru kurrenti u l-amministrazzjoni tiegħu. Stqarr li lil Abela hu dejjem ġablu rispett kbir, avolja Abela ma kienx ikellmu. Minkejja dan, hu qatt ma ħadha kontrih. Madankollu, hu jqis lil Abela "bniedem egoist li jaħseb fih biss u ma jinteressahx minnkom." Qal li Abela qatt ma kien voluntier jew attivist fil-Partit Laburista, "u qatt m'għamel siegħa xogħol f'ħajtu." Skont Camilleri, Abela rebaħ l-elezzjoni għal Mexxej tal-Partit kontra Chris Fearne għax kellu l-appoġġ ta' Joseph Muscat. Huwa jaħseb li kieku ma kellux dan l-appoġġ, "konna nkaxkruh." Kritika ta' Camilleri ftit xhur ilu Il-pajjiż għadu mmexxi minn partiti politiċi tal-ġungla b'nies slavaġ u pulċinelli – Mark Camilleri Issokta jgħid li Abela u l-Ministru Miriam Dalli huma parti mill-pjan ta' kontinwità ta' Joseph Muscat. Camilleri stqarr li hu jrid jara lill-Partit Laburista maqtugħ minn Muscat. Staqsa, "Għaliex taħsbu li Miriam Dalli saret Ministru tal-Enerġija u responsabbli mill-proġett korrott tal-Electrogas? Kollox se jibqa' kif inhu mill-proġetti li saru bil-korruzzjoni." Camilleri qal li mhux talli l-proġett tal-Electrogas għadu mhux investigat, imma talli l-Gvern għadu m'għamel xejn wara l-inkjesta pubblika. Dwar il-marina tal-jottijiet f'Marsaskala, Camilleri qal li din hija turija tal-egoiżmu ta' Abela, li joqgħod hemmhekk, biex ikun jista' juża d-dgħajsa wara biebu. Illum il-PM qal lill-ġurnalisti li din il-marina mhix se ċċaħħad lin-nies mid-drittijiet tagħhom. L-eks Kap tal-Kunsill tal-Ktieb temm jgħid li jemmen li l-affarijiet jistgħu jmorru għall-agħar qabel imorru għall-aħjar. Għalhekk, għalissa, huwa qed jappoġġja lil kandidati progressivi tat-tielet partit. Ftit ġimgħat ilu hu ddikjara li hu Laburist, iżda mhuwiex Ġaħan, u għalhekk mhux se jivvota lill-pulċinelli li jippretendu li huma Laburisti. Riċentament "Skadieli l-kuntratt u l-Ministru talbitni nagħti ċ-ċwievet" F'Lulju, Camilleri ħabbar li f'Ottubru se joħroġ ktieb fuq il-kriżi politika u finanzjarja kurrenti f'Malta li fih mistenni jikxef iżjed korruzzjoni tal-Gvern. Camilleri spjega li dam daqsxejn itella' u jniżżel jiktibx il-ktieb, peress li se jikxef ħafna fatti ġodda li għadhom mhux magħrufin dwar il-Gvern u l-korruzzjoni. Huwa wera x-xewqa li dak li se jiżvela jwassal għal arresti ġodda u għal investigazzjonijiet mill-pulizija. Aqra aktar Se joħroġ ktieb biex jikxef aktar korruzzjoni tal-Gvern .td_uid_3_6130669cd474a_rand.td-a-rec-img{text-align:left}.td_uid_3_6130669cd474a_rand.td-a-rec-img img{margin:0 auto 0 0}